
DOCUMENTE SOLICITATE CANDIDAȚILOR 

PENTRU ÎNTOCMIREA DOSARULUI DE  ÎNSCRIERE LA CONCURS

  

Potrivit prevederilor art. 35 din Hotărârea nr. 1.336/2022, republicare cu modificările și completările ulterioare, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, pentru înscrierea la concurs candidații vor  prezenta următoarele documente:

1. Formular de înscriere la concurs, conform modelului prevăzut la anexa nr. 2 (se găsește atât pe site-ul DGASPC Vrancea atașat anunțului de concurs, cât și la secretariatul comisiei de concurs);

2. Act de identitate sau orice alt document care atestă identitatea, potrivit legii, aflat în termen de valabilitate, precum și certificat de naștere;

3.   Certificat de căsătorie sau alt document prin care s-a realizat schimbarea de nume, după caz; 
4. Documente care atestă nivelul studiilor și alte acte care atestă efectuarea unor specializări/perfecționări, precum și documente care atestă îndeplinirea condițiilor specifice ale postului scos la concurs;
5. Carnet de muncă, adeverință eliberată de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, conform modelului prevăzut la anexa nr. 3 (se găsește atât pe site-ul DGASPC Vrancea atașat anunțului de concurs, cât și la secretariatul comisiei de concurs); Candidații care nu pot obține adeverința de la angajator, pot solicita la ITM un certificat care atestă perioada lucrată;

6. Declarație pe propria răspundere că nu deține carnet de muncă sau/și adeverință care să ateste vechimea totală în muncă (se găsește atât pe site-ul DGASPC Vrancea atașat anunțului de concurs, cât și la secretariatul comisiei de concurs) ;
7. Certificat de cazier judiciar. Acesta poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la Inspectorul de Poliție Județean Vrancea are obligația de a completa dosarul de concurs cu originalul certificatului de cazier judiciar, anterior datei de susținere a probei scrise și/sau probei practice. În cazul în care candidatul solicită expres în formularul de înscriere la concurs preluarea informațiilor direct de la Inspectoratul Județean de Poliție Vrancea, extrasul de pe cazierul judiciar se solicită de către DGASPC Vrancea, potrivit legii;
8. Certificat de integritate comportamentală din care să reiasă că nu s-au comis infracțiuni prevăzute la art. 1, alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul DGASPC Vrancea. Certificatul de integritate comportamentală poate fi solicitat și de către DGASPC Vrancea, cu acordul persoanei verificate, potrivit legii;
9. Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința trebuie să conțină, în clar, numărul, data, numele emitentului și calitatea acestuia, în formatul standard stabilit prin ordin al Ministerului Sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de   sănătate trebuie însoțită de copia certificatului de încadrare într-un grad de handicap, emis în condițiile legii;
10. Aviz psihologic – obținut de la cabinet de psihologie;
11. Adeverință psihiatru – obținută de la medic psihiatru;
12. Curriculum vitae, model comun european.

Candidații se vor prezenta personal cu documentele solicitate, în original, la Serviciul Resurse Umane și IT al DGASPC Vrancea din Bd Gării, Nr. 13, Focșani, Jud. Vrancea – telefon 0237/230789, interior 37 - Secretariatul comisiei de concurs – insp. spec. SRUIT, Viviana Toma. 

